**VÁLLALKOZÁSI SZERZŐDÉS**

amely létrejött egyrészről: az **Országgyűlés Hivatala**

székhely: 1055 Budapest, Kossuth Lajos tér 1-3.

adószám: 15300014-2-41

számlaszám: 1003200-01400805-00000000)

Képviseli: …………………………..

mint megrendelő, a továbbiakban: **Megrendelő**

másrészről: a **……………………………………………………..**

székhely: …………………………………………………...

adószám: ……………………………………………………

Cg: …………………………………………………………….

IATA akkreditáció kódszám: ………………………..

számlaszám: ………………………………………………

mint Vállalkozó, továbbiakban: **Vállalkozó**

között, az alulírott napon és helyen, „**Hivatalos utazással kapcsolatos szolgáltatások teljesítése az Országgyűlés Hivatala részére (………../2017)”** tárgyában, a következő feltételekkel.

**Előzmény**

A Megrendelő a közbeszerzésekről szóló 2015. évi CXLIII. törvényII. fejezete alkalmazásával hirdetmény közzétételével induló tárgyalásos eljárást folytatott le, amely eljárás nyertese a Vállalkozó lett. Az eljárást megindító felhívás 2017/S 045-082487 számon, 2017. máricus 4-én jelent meg az Európai Unió Hivatalos Lapjában.

1. **A szerződés tárgya**

A Megrendelő megrendeli, a Vállalkozó elvállalja az Országgyűlés Hivatala által kiküldött személyek hivatalos külföldi utazásaihoz kapcsolódó következő szolgáltatások teljesítését:

* 1. Az utazáshoz kapcsolódó menetjegyek beszerzése:
* repülőjegy beszerzésével, lemondásával, módosításával, cseréjével kapcsolatos ügyintézés,
* nemzetközi vasúti menetjegyek beszerzése, beleértve a hely-, hálókocsi jegyeket, továbbá az Európán belüli és kívüli menetrendi információs szolgáltatás biztosítását.
  1. Az utazáshoz kapcsolódó kiegészítő idegenforgalmi szolgáltatások:
* gépjárműbérlés,
* utasbiztosítások kötése az utazók saját gépkocsijával történő kiutazása estére is,
* szállodafoglalás a világ bármely országában,
* a különböző közlekedési eszközökkel történő utazások komplex lebonyolítása (átszállások megszervezése)
* VIP asszisztencia rendelkezésre állása a Liszt Ferenc Nemzetközi Repülőtéren mindazon repülőgépek indulása esetén, amelyekre a Vállalkozó a Megrendelőnek repülőjegyet értékesített: a repülőgép tervezett indulása előtt 3 órával kezdődően, a repülőgép felszállásának időpontjáig.
* Nemzetközi repülőjegy helyfoglalási rendszer (GDS) üzemeltetése és hozzáférési lehetőség biztosítása a Megrendelő számára.

1. **A szerződés időtartama**

A jelen szerződés 2017. július 1-től 2021. június 30-ig hatályos.

1. **A teljesítés helye, módja, okmányai**
   1. A teljesítés helye: Budapest, V. kerület, Kossuth L. tér 1-3.
   2. A szolgáltatások teljesítése a Megrendelő eseti megrendelései alapján történik.
   3. Vállalkozó az e-mailben küldött repülőjegy igényekre az év minden napján 0:00 órától 24:00 óráig …… percen belül köteles ajánlatot adni, a többi szolgáltatás tekintetében 24 órán belül kötelesi visszaigazolást küldeni.

**(A nyertes ajánlat alapján kerül kitöltésre.)**

* 1. A Vállalkozó által használt
* nemzetközi helyfoglaló rendszer megnevezése: ……………………
* a szállásfoglaló rendszer megnevezése: ………………………………

(A szerződéses adatlap alapján kerül véglegesítésre.)

* 1. A szerződés tárgya szerinti szolgáltatás teljesítésével kapcsolatos szakmai és pénzügyi követelményeket az 1. számú melléklet, a szolgáltatások igénybevételének módját a 2. sz. melléklet tartalmazza.
  2. A teljesítés igazolása során a Megrendelő által erre feljogosított személy ellenőrzi a számlák adattartalmát, és azokat kézjegyével látja el.
  3. A Vállalkozó a Megrendelő részére teljesített szolgáltatásokról negyedévente, utólag tételes kimutatást készít az egyes menetjegytípusokra, légitársaságokra, a kedvezményekre és a vasúti menetjegyek árából történő visszatérítésre való jogosultság megjelölésével és ezt külön értesítés nélkül a negyedévet követő hónap 15. napjáig megküldi a Megrendelő részére.

1. **Utasbiztosítás**
   1. Vállalkozó a 6.2 pontban – az utazás időtartamától függetlenül - meghatározott díjtételek ellenében - a …………………..Biztosító ……………….. típusú utasbiztosítását nyújtja a Megrendelőnek, amelynek részletes feltételeit a szerződés 4. számú melléklete tartalmazza.
   2. Vállalkozó az utasbiztosítással kapcsolatos ügyintézés céljából, a nap 24 órájában, magyar nyelven is hívható segélyszolgálatot biztosít, amely a 36- 1/…………………………….. telefonszámon érhető el.

(A szerződéses adatlap alapján kerül véglegesítésre.)

1. **Rendelkezésre állás, együttműködés**
   1. A Vállalkozó magyar nyelvű telefonos ügyfélszolgálatot biztosít teljes körű ügyintézéssel az év minden napján 0:00-24:00 óráig.
   2. A Vállalkozó a következő irodahelyiségben kiemelten a Megrendelő rendelkezésére álló munkatársat jelöl ki teljes körű szolgáltatással:

Cím: ……………………………………………...

Az alkalmasság igazolása során bemutatott, a szerződés teljesítésében résztvevő, nemzetközi IATA-UFTAA szakvizsgával rendelkező szakemberek megnevezése:

név: …………………………………… Mobil: +36-… ……………………..

név: …………………………………… Mobil: +36-… ……………………..

név: …………………………………... Mobil: +36-… ……………………..

A kapcsolattartó neve: …………………………………..

Telefon: 36-…………………………………

Fax: 36-1/……………………………..

Nyitva tartás: Munkanapokon: …………. órától ……………. óráig

Munkaszüneti napokon: ………. órától …… óráig

Az ajánlatkérő által küldött megrendelések és egyéb üzenetek fogadására létrehozott külön e-mail cím: [………………………….](mailto:parlament@bonafini.hu) .

(A szerződéses adatlap alapján kerül véglegesítésre.)

* 1. A Megrendelő és a Vállalkozó kötelezettséget vállal arra, hogy a jelen szerződés teljesítése érdekében egymással együttműködnek.
  2. A jelen szerződéssel kapcsolatos értesítéseket írásban kell megtenni. A jegyrendelések módosítások, lemondások leadása és visszaigazolása vonatkozásában írásbeli értesítésnek minősül a szerződő felek által egymással írásban közölt e-mail címekről, telefax számról történő üzenetküldés. Egyéb szerződéses kérdésekben kizárólag ajánlott levél vagy telefax útján kell az értesítéseket megtenni.
  3. A felek nyilatkozattételre és intézkedésre jogosult képviselői:

**Megrendelő részéről:**

Szerződéses kérdésekben:

Név: …………………………....

Tel: ………………………………

Fax: ……………………………..

Szakmai kérdésekben:

Név: …………………………....

Tel: ………………………………

Fax: ……………………………..

**Vállalkozó részéről:**

Szerződéses kérdésekben:

Név: …………………………....

Tel: ………………………………

Fax: ……………………………..

Szakmai kérdésekben:

Név: …………………………....

Tel: ………………………………

Fax: ……………………………..

(A szerződéses adatlap alapján kerül véglegesítésre.)

* 1. A felek a szerződés aláírásával felhatalmazzák a megnevezett személyeket, hogy a szerződés teljesítése érdekében szükséges döntéseknél a teljesítést igazoló dokumentumok aláírásánál feleket képviseljék. A megnevezett személyek jogosultak és kötelesek megtenni minden olyan intézkedést, nyilatkozatot, amely a szerződés teljesítéséhez szükséges, a jelen szerződésben, az annak mellékleteiben foglaltakkal nem ellentétes, és nem minősül a szerződés módosításának vagy kiegészítésének.

1. **Ellenszolgáltatás**
   1. A megrendelői kötelezettségvállalás összege: nettó 800.000.000 Ft.
   2. Vállalkozó a jelen szerződés 1. pontjában meghatározott szolgáltatások ellenértékeként a következő – általános forgalmi adót nem tartalmazó – díjakra jogosult:

|  |  |
| --- | --- |
| **Díjtétel megnevezése** | **Nettó díj** |
| Repülőjegy rendelés szolgáltatási díja | Ft/ db |
| Repülőjegy lemondás szolgáltatási díja a légitársaság díjain felül | Ft/ db |
| Repülőjegy módosítás szolgáltatási díja a légitársaság díjain felül | Ft/ db |
| Nemzetközi vasúti menetjegyek beszerzése és a hozzá kapcsolódó szolgáltatások | Ft/ db |
| Nemzetközi repülőjegy foglalási rendszer telepítésének és használatának díja a szerződés teljes időtartama alatt | Ft |
| VIP Assistant szolgáltatás díja | Ft/fő |
| Utasbiztosítás díja Európában | Ft/fő |
| Utasbiztosítás díja Európán kívül | Ft/fő |
| Utasbiztosítás ügyintézésének díja | Ft/fő |
| Szállodafoglalás szolgáltatási díja | Ft/szoba |
| A különböző közlekedési eszközökkel történő utazások komplex lebonyolításának szolgáltatási díja | Ft/utazás |

(A nyertes végleges ajánlat alapján kerül kitöltésre.)

* 1. A Szerződés 6.2 pontjában meghatározott díjak tartalmazzák a szerződés teljesítéshez szükséges összes költséget, az itt meghatározott díjakon a menetjegyek, szállások, autóbérlések árán és a reptéri illetéken felül egyéb ár, díj, jutalék felszámítására, költség elszámolására nincs lehetőség.
  2. A 6.2. pontban felsorolt költségek és díjak a Szerződés hatályba lépése napjától számított 12 hónapig semmilyen jogcímen sem emelhetők, azt követően évente egy alkalommal, a Központi Statisztikai Hivatal által az előző naptári évre vonatkozóan meghatározott fogyasztói árindexnek megfelelő mértékben emelhetők.
  3. Vállalkozó nem jogosult semmiféle igény érvényesítésére a Megrendelővel szemben, ha a jelen Szerződés alapján történő kifizetések összesített értéke nem éri el a 6.1 pontban meghatározott összeget.

1. **Visszatérítés**
   1. A vasúti menetjegyek árából adott visszatérítés mértéke: ……….. %.

(A nyertes végleges ajánlat alapján kerül kitöltésre.)

* 1. A Vállalkozó a visszatérítés összegét a 3.7. pont szerinti elszámolás alapján, az elszámolás megküldését követő 15 napon belül, a Megrendelő Magyar Államkincstárnál vezetett 10032000-01400805-00000000 számú számlájára utalja át.

1. **Fizetési feltételek**
   1. A szolgáltatás természetére tekintettel előleg kifizetésére nincs lehetőség.
   2. Az általános forgalmi adó fizetési kötelezettség vonatkozásában a 2007. évi CXXVII. törvény XV. fejezetében foglaltak irányadók.
   3. Minden számlát célállomások szerint kell kiállítani azzal, hogy azon kizárólag az egy időpontban és egy útvonalon utazó személyekre vonatkozó adatok szerepeljenek.
   4. A számlákon a következők szerint kell az adatokat szerepeltetni:

* A számlán a vevő neve, címe: Országgyűlés Hivatala, 1055 Budapest, Kossuth Lajos tér 1-3. A vevő adószáma: 15300014-2-41.
* A számla postázási címe: Országgyűlés Hivatala, Külügyi igazgatóság, 1055 Budapest, Kossuth Lajos tér 1-3.
  1. A Megrendelő a számlák tekintetében az adózás rendjéről szóló 2003. évi XCII. törvény 36/A §-36/B §-aiban foglaltak alkalmazásával köteles az ellenszolgáltatást teljesíteni.
  2. Az adózás rendjéről szóló 2003. évi XCII. törvény (Art.) 36/A §-a értelmében – a havonta nettó módon számított 200.000 forintot meghaladó kifizetésnél – a számlák kifizetésének feltétele a tényleges kifizetést megelőző 30 napnál nem régebben kelt nemlegesnek minősülő együttes adóigazolás eredeti példányának átadása, bemutatása, megküldése a Megrendelő részére.
  3. Amennyiben a Megrendelőt – az Art. 36/B. §-a alkalmazásával – felvették a köztartozásmentes adózói adatbázisba, az adóigazolás benyújtása alól mindaddig mentesül, amíg szerepel az említett adatbázisban.
  4. A Megrendelő a Kbt. 135. § (1) bekezdése, Ptk. 6:130 § (1)-(2) bekezdései alkalmazásával, a számla kézhezvételét követő 30 naptári napon belül, a Vállalkozó cégkivonatában szereplő, a számlán feltüntetett pénzforgalmi számlájára történő átutalással teljesíti fizetési kötelezettségét. Az adóigazolás késedelmes rendelkezésre bocsátása esetén a fizetési határidőt az adóigazolás átvételétől kell számítani.
  5. A Vállalkozó a Kbt. 136. § (1) bekezdése alapján kötelezettséget vállal arra, hogy

1. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb)alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
   1. Késedelmes fizetés esetén Vállalkozó a Ptk. 6:155 §-ában foglaltak szerint jogosult késedelmi kamatra. Megrendelő késedelmét kizárja, ha a köztartozásmentes adózói nyilvántartásban nem szereplő Vállalkozó vagy alvállalkozó nem nyújtja be a b) pont szerinti együttes adóigazolást.
   2. Vállalkozó kijelenti, hogy az összes teljesített szolgáltatásra vonatkozóan maga állítja ki a számlát.
3. **Teljesítési biztosíték**
   1. Vállalkozó a szerződés teljesítésének elmaradásával kapcsolatos igények biztosítékaként – a Kbt. 134. § (2) és (4) bekezdése alapján – teljesítési biztosítékot nyújt Megrendelő részére 10 000 000.- Ft értékben, a szerződés időtartamát egy hónappal meghaladó érvényességi idővel.
   2. A biztosíték a Kbt. 134. § (6) bekezdés a) alapján– a Vállalkozó választása szerint teljesíthető
4. óvadékként az előírt pénzösszegnek a Megrendelő 10032000-01400805-00000000 számú számlájára történő átutalással, vagy
5. pénzügyi intézmény vagy biztosító által vállalt garancia vagy készfizető kezesség biztosításával, vagy
6. biztosítási szerződés alapján kiállított - készfizető kezességvállalást tartalmazó – kötelezvénnyel.
7. Amennyiben a biztosíték nyújtása bankszámlára történő befizetéssel történik, úgy a számlához a befizetésről szóló banki igazolást és a Vállalkozó által a befizetés összegére, jogcímére vonatkozóan adott cégszerűen aláírt nyilatkozatot is csatolni kell.
   1. A teljesítési biztosítékot a szerződéskötés időpontjára kell rendelkezésre bocsátani. A biztosítékról szóló eredeti okmány a szerződés 5. számú mellékletévé válik.
   2. Megrendelő a teljesítési biztosíték terhére jogosult érvényesíteni az őt megillető kötbér- illetve kártérítési igényt, amelyet a garanciát nyújtó pénzintézet vagy biztosító intézet az alapjogviszony vizsgálata nélkül köteles teljesíteni.
8. **Titoktartás**
   1. Vállalkozót titoktartási kötelezettség terheli a jelen Szerződés teljesítése során a Megrendelővel, annak tevékenységével kapcsolatban tudomására jutott mindennemű, közérdekű adatnak nem minősülő adat, információ, ismeret vonatkozásában. E titoktartási kötelezettség kiterjed a Vállalkozó alkalmazottaira, alvállalkozóira, az alvállalkozók alkalmazottaira, a Szerződés teljesítésében résztvevő egyéb közreműködőkre is, akiket erre a Vállalkozó köteles hitelt érdemlően figyelmeztetni.
   2. Vállalkozó kötelezettséget vállal arra, hogy a Szerződés teljesítése során megismert vagy készített okmányokat, dokumentumokat és megszerzett információt kizárólag a szerződés teljesítésére használ fel, azokat a Megrendelő előzetes írásos hozzájárulása nélkül nem hozhatja harmadik fél tudomására.
   3. A Vállalkozó a Megrendelő írásbeli engedélye nélkül az általa a Szerződés alapján teljesített szolgátatásról, illetve a jelen Szerződés teljesítésével kapcsolatosan tudomására jutott információkról harmadik személynek tájékoztatást nem adhat.
   4. A titoktartási kötelezettség időbeli korlát nélkül áll fenn.
   5. A titoktartási kötelezettség megsértése súlyos szerződésszegésnek minősül, és bekövetkezése esetén Megrendelő a Szerződés azonnali hatállyal való felmondására jogosult.
   6. A jelen pont szerinti titoktartási kötelezettségek alól jogszabály felmentést adhat.
9. **Átláthatóság**
   1. A Vállalkozó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy átlátható szervezetnek minősül. Nyilatkozata a Szerződés 6. számú mellékletét képezi. A Vállalkozó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja a Megrendelőt.
   2. A Vállalkozó tudomásul veszi, hogy a valótlan tartalmú nyilatkozat alapján kötött szerződést a Megrendelő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
   3. A Vállalkozó kötelezettséget vállal arra, hogy kizárólag olyan közreműködőt vesz igénybe a jelen szerződés teljesítése során, amely átlátható szervezet.
10. **Egyéb megállapodások**
    1. Hivatalos utazásnak a személyi jövedelemadóról szóló 1995. évi CXVII. törvény 3. § 10. pontja szerinti hivatali, üzleti utazás minősül.
    2. A Vállalkozó tudomásul veszi, hogy a Megrendelő a központosított közbeszerzés keretében is beszerezheti a jelen szerződés tárgyát képező szolgáltatásokat.
    3. A szerződést a Kbt. 138. § (1) bekezdése alapján a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie.
    4. A Vállalkozó a jelen Szerződésben meghatározott feladatai teljesítéséhez, igénybe vett alvállalkozó(k), közreműködők által végzett munkákért, szolgáltatásokért úgy felel, mintha a munkát maga végezte volna.
    5. A Vállalkozó legkésőbb a szerződés megkötésének időpontjában köteles valamennyi olyan alvállalkozót bejelenteni, amely részt vesz a szerződés teljesítésében. Az alvállalkozókra vonatkozó nyilatkozat a Szerződés 3. számú mellékletét képezi.
    6. A Vállalkozó köteles a Megrendelőnek előzetesen írásban bejelenteni a szerződés teljesítéséhez igénybe venni kívánt és a jelen szerződés 3. számú mellékletében megjelölt alvállalkozók szintjén bekövetkező változtatási igényét. Az új alvállalkozók jelen szerződés teljesítésébe való bevonására a Kbt. 138. §-ában foglaltak vonatkoznak. A Vállalkozó kizárólag a Megrendelő előzetes hozzájárulásával vonhat be új alvállalkozót a jelen szerződés teljesítésébe ha azzal szemben kizáró ok nem áll fenn.
    7. A szerződés teljesítéshez kapacitást nyújtó szervezet és az erőforrás megnevezése: ………………………………….
    8. A Vállalkozó szakmai alkalmassága igazolására igénybevett, a szerződés teljesítésében résztvevő, nemzetközi IATA-UFTAA szakvizsgával rendelkező személyek: …………………………, ………………………, ………………….
    9. A Kbt. 142. § (5) bekezdésének alkalmazása szempontjából súlyos szerződésszegésnek minősül amennyiben a Vállalkozó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve jelen Szerződésben előírt előzetes bejelentési kötelezettségének.
    10. A jelen szerződés teljesítéséről a Kbt. 43. § (1) bekezdés f) pontjában foglalt adatokat kell a közzétenni.
    11. Vállalkozó a jelen Szerződésben meghatározott szolgáltatás teljesítéséhez, igénybe vett alvállalkozók által teljesített szolgáltatásokért úgy felel, mintha a szolgáltatást maga teljesítette volna.
11. **Vitás kérdések rendezése**
    1. A Megrendelőnek és Vállalkozónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
    2. Amennyiben az említett közvetlen tárgyalások a megkezdésüktől számított 10 munkanapon belül nem vezetnek a jelen szerződéssel összefüggésben keletkezett jogvita rendezéséhez, úgy a perben illetékes bíróságot a Polgári Perrendtartás hatáskörre és illetékességre vonatkozó rendelkezései alapján kell kiválasztani.
12. **Vis Major**
    1. Vis major események
    2. Az alábbiakban felsorolt események a Felek akaratán kívül álló – egyik félnek sem felróható – körülményekként mentesítik a Feleket jelen szerződés alapján terhelő kötelmeik teljesítése alól, feltéve, hogy ezen körülmények a jelen szerződés aláírását követően jönnek létre, illetőleg a jelen szerződés aláírását megelőzően jöttek létre, ám következményeik – amelyek meggátolják vagy késleltetik a szerződés teljesítését – a szerződés aláírásának időpontjában még nem voltak előre láthatóak, így különösen:
13. természeti katasztrófák (villámcsapás, földrengés, árvíz, hurrikán és hasonlók);
14. tűz, robbanás, járvány;
15. radioaktív sugárzás, sugárszennyeződés;
16. háború vagy más konfliktusok, megszállás, ellenséges cselekmények, mozgósítás, rekvirálás vagy embargó;
17. felkelés, forradalom, lázadás, katonai vagy egyéb államcsíny, polgárháború és terrorcselekmények;
18. zendülés, rendzavarás, zavargások;
19. az utazás megvalósulását akadályozó sztrájk és a légitársaságok járatainak törlése vagy nem menetrendszerinti üzemeltetése.
    1. Annak érdekében, hogy bármely vis major esemény a fentiekkel összhangban a szerződéses kötelmek teljesítését akadályozó tényezőként felhozható legyen, a jelen szerződés teljesítésében akadályozott Félnek írásban tájékoztatnia kell a másik Felet a fenti különleges körülmények bekövetkeztéről. Ezt a tájékoztatást indokolatlan késedelem nélkül kell megtenni azt követően, hogy az illető Szerződő Fél felismerte a kötelmek teljesítése alól mentesítő indokként felhozható körülmények felmerültét. A tájékoztatásban – amennyiben az adott pillanatban felmérhető – meg kell jelölni a teljesítés várható késedelmi időszakát is.
    2. Amennyiben a mentesülés indoka megszűnik, úgy erről a tényről a másik Felet is értesíteni kell (írásban is), továbbá lehetőség szerint arról is tájékoztatni kell, hogy a mentesülés indokát jelentő különleges körülmények miatt késedelmes intézkedéseket mikor foganatosítják.
20. **A Szerződés módosítása**

A szerződő felek a szerződést kizárólag a Kbt. 141. §-ában meghatározottak figyelembevételével, közös megegyezéssel, írásban, a szerződés aláírására jogosult személyek aláírásával, a Kbt. 37.§ (1) bekezdés j) pont szerinti közzétételi kötelezettségnek eleget téve jogosultak módosítani.

1. **Szerződés teljesítéséért és megszegésért való felelősség**
   1. Vállalkozónak a szolgáltatások teljesítését jelen szerződés alapján, a szerződésben illetve a megrendelésben foglalt határidők és igények szerint kell elvégeznie.
   2. Amennyiben a szerződés teljesítése során bármikor a Vállalkozó számára olyan körülmény áll elő, amely akadályozza az időben történő szerződésszerű teljesítést, úgy a Vállalkozónak haladéktalanul értesítenie kell írásban a Megrendelőt a késedelem tényéről, okáról és annak várható időtartamáról.
   3. Vállalkozó súlyos szerződésszegése esetén az alábbi szankciók együttesen is érvényesíthetők:

* késedelmi, meghiúsulási kötbér;
* kártérítés;
* a szerződés azonnali hatályú felmondása.

1. **Kötbérek, kártérítés**
   1. Amennyiben a Vállalkozó elmulasztja a szerződésben vállalt kötelezettségének a szerződésben vállalt határidőre történő teljesítését, úgy a Megrendelő késedelmi kötbérre jogosult. A késedelmi kötbér mértéke az e-mailben küldött repülőjegy megrendelésekre e-mailben történő ajánlat adás késedelme esetén a vállalt határidőt követő első órában a repülőjegyek nettó árának 2%-a, majd óránként további 1%-a. A késedelmi kötbér mértéke a többi szolgáltatás esetén: a határidőt követő első naptól számítva, minden késedelmes nap után a megrendelés nettó ellenértékének 1%-a, de minimum naponta 2.000,- Ft.
   2. Amennyiben a megrendelés teljesítése meghiúsul, úgy Megrendelő a nem teljesített megrendelés nettó ellenértéke 40 %-ának megfelelő összegű meghiúsulási kötbérre jogosult.
   3. A kötbérigény érvényesítésének feltétele a kötbér érvényesítését megalapozó esemény bekövetkeztének (jogalap), a kötbér alapját meghatározó szolgáltatások és azok ellenértékének, a késedelem illetve a meghiúsulás körülményeinek és időtartamának mindkét fél által aláírt jegyzőkönyvben vagy a Vállalkozó egyoldalú nyilatkozatában való rögzítése.
   4. Megrendelőnek jogában áll az esedékessé vált kötbért a számla összegéből – mindkét fél által aláírt jegyzőkönyv, vagy a Vállalkozó egyoldalú nyilatkozata alapján – visszatartani, vagy a teljesítési biztosíték terhére érvényesíteni.
   5. Megrendelő jogosult a kötbéren felüli igazolt kárát is érvényesíteni Vállalkozóval szemben, a kötbérigény érvényesítése nem jelent lemondást a Megrendelőt a szerződésszegés miatt megillető egyéb igényekről.
   6. A kártérítés érvényesítésének feltétele, hogy a károsult a káresemény bekövetkeztének tényét, a kár összegét, a kár bekövetkezésének körülményeinek feltüntetésével - írásban közölje a másik féllel, és azt a másik fél elismerje.
   7. Bármely nem szerződésszerű teljesítés jogi fenntartás nélküli elfogadása a Megrendelő részéről nem értelmezhető joglemondásként azon igényről vagy igényekről, amelyek a Megrendelőt a Vállalkozó szerződésszegése következményeként megilletik.
2. **A szerződés megszűnése**
   1. A Szerződés megszűnik:
3. a 2. pontban meghatározott határidő elteltével,
4. amennyiben a 6.1. pontban meghatározott keretösszegre tekintettel további megrendelés nem lehetséges,
5. a Vállalkozó elveszíti a jelen Szerződés teljesítésére való jogosultságát.
   1. A Megrendelő a Vállalkozó súlyos szerződésszegése esetén jogosult a Szerződés rendkívüli felmondására. Súlyos szerződésszegésnek minősül különösen:
6. a Vállalkozó ellen csőd-, felszámolási eljárás indul, vagy végelszámolás alá kerül;
7. az e-mailben küldött repülőjegy igények tekintetében a vállalt határidőn belül történő ajánlat adás elmulasztása, az egyéb szolgáltatások tekintetében a 24 órán belül történő visszaigazolás elmulasztása;
8. ha a nemzetközi repülőjegy helyfoglalási rendszer használata 24 órán át nem lehetséges a Megrendelő számára;
9. a számla kiállítására és benyújtására vonatkozó feltételek harmadik alkalommal történő megszegése;
10. a titoktartási kötelezettség megszegése;
11. kötbér érvényesítésére került sor;
12. a biztosíték terhére történő igényérvényesítés esetén;
13. a Vállalkozó valamely, a szerződésben rögzített kötelezettségének nem tesz eleget és azt a Megrendelő írásbeli felszólítását követő, a felszólításban előírt ésszerű határidőn belül sem teljesíti.
14. a Vállalkozó nem felel meg az átláthatóság követelményének
15. a Szerződésben súlyos szerződésszegésnek minősített egyéb magatartás.
    1. A Vállalkozó jogosult a szerződést azonnali hatállyal felmondani, amennyiben a Megrendelő a szabályszerűen, a jogszabályokban és a jelen szerződésben előírt fizetési feltételeknek megfelelően kiállított számla alapján a számla kézhezvételét követő 30 napon belül nem teljesítette fizetési kötelezettségét, majd annak a Vállalkozó írásbeli felszólítását követő 8 banki napon belül sem tesz eleget,
    2. A Szerződés felmondása a szerződés aláírásra jogosult személy által írásban, indokolással, tértivevényes vagy ajánlott vagy kézbesítő útján a Vállalkozó székhelyére megküldött nyilatkozattal lehetséges.
    3. Szerződésszerű megrendelői felmondás esetén a Vállalkozó nem tarthat igényt kárainak megtérítésére.
    4. A Kbt. 143. § (3) bekezdése alapján az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
16. a nyertes ajánlattevőként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
17. a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
    1. A szerződés felmondása esetén Szerződő Felek kötelesek egymással elszámolni. Vállalkozó a szerződés megszűnése előtt már teljesített szolgáltatások szerződésszerű pénzbeli ellenértékére jogosult.
    2. A Felek a Szerződést közös megegyezéssel is megszüntethetik.
18. **Záró rendelkezések**
    1. A jelen szerződésben nem szabályozott kérdések tekintetében a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény, az utazásszervező- és közvetítő tevékenységről szóló 213/1996 (XII. 23.) Korm. rendelet és az utazási szerződésről szóló 281/2008. (XI. 28.) Korm. rendelet az irányadó.
    2. Szerződő Felek jelen Szerződést – áttanulmányozás és értelmezés után – mint akaratukkal mindenben megegyezőt, az alulírott helyen és időben jóváhagyólag írják alá.
    3. A Szerződés 5 egymással mindenben megegyező, eredeti példányban készült, amelyből kettő példány a Vállalkozót, három példány a Megrendelőt illet meg.
    4. A szerződés elválaszthatatlan részét képezik a következő mellékletek:

1. sz. melléklet: A szolgáltatás teljesítésével kapcsolatos szakmai és pénzügyi követelmények

2. sz. melléklet: A szolgáltatások igénybevételének módja

3. sz. melléklet: Nyilatkozat a Kbt. 138. § (3) bekezdése alapján

4. sz. melléklet: Az utasbiztosítás feltételei

5. sz. melléklet: Teljesítési biztosíték okmány

6. sz. melléklet: Átláthatósági nyilatkozat

Budapest, 2017.

|  |  |
| --- | --- |
| ……………………………………..  ………………………………….  ……………………………….  Országgyűlés Hivatala | ……………………………………..  ………………………………  .................................... |
| Megrendelő | Vállalkozó |